S-a născut în Oradea într-o familie evreiască. Potrivit tradiției, a primit un echipament de scrimă ca cadou de nașul său. Prietenii săi și-au bătut joc de el, dar s-a alăturat unui club de scrimă pentru a-le face în ciudă. A fost elevul maestrului italian Italo Santelli la Budapesta. În 1931 a cucerit aurul pe echipe la Campionatul European. În anul următor, la Jocurile Olimpice de la Los Angeles, a fost laureat cu bronz la individual și cu aur pe echipe. În anul 1933 a devenit campion mondial atât la individual, cât și pe echipe. Și-a reiterat performanța și în anul următor, precum și la Olimpiada din 1936 de la Berlin, unde a primit medalia de la Adolf Hitler.